వేదాలలో 'యజుర్వేదం' గొప్పది. యజుర్వేదంలో నాల్గవకాండలో ఉన్న 'రుద్రం' ఇంకా గొప్పది. రుద్రం మధ్యలో ఉన్న 'పంచాక్షరి' అంతకంటే గొప్పది. పంచాక్షరి లోని రెండక్షరాలు మరీ గొప్పవి. ఆ రెండక్షరాలు - "శివ". శివ అంటే మంగళం శుభం అని అర్ధం.
నామస్మరణాత్ అన్యోపాయం నహి పశ్యామో భవతరణే ... ఈ సంసారిక జీవితంలో మానవజన్మ తరించాలంటే నామ స్మరణ చేయాలి. భగవంతుణ్ణి చేరే మార్గంలో నామస్మరణం ఉత్తమం. శివ అనే రెండక్షరాలు పరబ్రహ్మ స్వరూపం. 'శి' అంటే పాపనాశనం. 'వ'అంటే ముక్తిప్రదానం.
లోకసమస్తాన్ని తనలో నిలుపుకొని, తానే లోకమైన విశ్వనాధుడు ఈశ్వరుడు. ఆదిదేవుడు, ఆద్యంతరహితుడు అయిన శివుడు మన జీవనతాత్త్వికతకు అతిసన్నిహితంగా ఉంటాడు. సుఖదుఃఖాలు అనే ద్వంద్వాల నడుమ సాగే మన జీవనయానంలో ద్వంద్వాలన్నింటినీ ఏకంచేసే అద్వయమూర్తిగా గోచరిస్తాడు.
కాలకూట విషాన్ని, శేషనాగును కంఠంలో ధరించి ఉండటం ద్వారా మృత్యుంజయ రూపత్వం విశదమౌతుంది. గంగను శిరస్సుపై ధరించి విశ్వముక్తి మూలాన్ని స్వాధీనం చేసుకున్నాడు. అగ్నిమయమైన తృతీయ నేత్రం దగ్గరే చంద్రకళను ధరించి ఉండడం వల్ల సంహారకర్త పోషకత్వరూపమై విరుద్ధ ధర్మాశ్రయత్వాన్ని దిగ్దర్శితం చేస్తున్నట్లు తెలుస్తుంది. సర్వలోకాధిపతియై కూడా విభూతీ వ్యాఘ్రచర్మాన్ని ధరించి పామును మెడలో వేసుకొని, కపాలం చేబూని శ్మశానంలో తిరుగాడే లోకశివశంకరుడు వైరాగ్యంనే శ్రేష్ఠమైనదిగా వ్యక్తం చేస్తున్నాడు.
అణిమాది అష్టసిద్దులున్న - ఒంటికి పూసుకునేది భస్మమే. చుట్టుకున్నది గజవస్త్రమే. ధరించేది నాగభరణాలే. శివుని మూడోనేత్రం జ్ఞాననేత్రం. నటరాజు స్వరూపం - కళాంతరంగుడైన శివుని కళా స్వరూపానికి ప్రతీక. స్వచ్ఛతకు హిమాలయం మారుపేరు. ధర్మరూపమైన వృషభమే వాహనం. చంద్రుడు చిత్తానికి ప్రతినిధి. గంగ చంచలత్వానికి గుర్తు. పులి స్వార్ధ చింతనకు మరో రూపం. ఏనుగంటే నిలువంత గర్వం. వాటన్నింటిని జయించమని చెబుతుంది శివతత్వం. నంది ధర్మానికి సర్పాలు నిర్భయత్వానికి నిదర్శనం.
భస్మాన్ని మించిన పవిత్రమైనది ఈ సృష్టిలో వేరే ఏమీ లేదు. జన్మాంతర పాపాలను దహించి వేసేదే భస్మం. కాబట్టే, భస్మానికి 'విభూతి' అని పేరు. విభూతి అంటే ఐశ్వర్యమనీ అర్ధముంది.
తాను గరళాన్ని మింగి లోకానికి అమృతం దక్కించిన ఈ నీలకంఠుని నెత్తిన నీళ్లు కుమ్మరిస్తే చాలు, మెచ్చి వరాలు కురిపించేస్తాడు. దోసెడు నీళ్ల అభిషేకం, చిటికెడు బూడిద అలంకారం, కూసిన్ని బిల్వపత్రాలు, కాసిన్ని ఉమ్మెత్తపువ్వులు, 'శంభో శంకర శరణు శరణు' అన్న స్మరణకే పొంగిపోయే బోళాశంకరుడు. .
సామాన్యుడైన, సంపన్నుడయినా, విద్యావంతుడయినా, అవిద్యావంతుడయినా, మిత్రుడయినా, శత్రువయినా పశువయినా, పురుగయినా ... అందరూ శివయ్యకు సమానమే. అందుకే -
సుహృద్విపక్ష పక్షమో, తృణారవింద చక్షు షో, ప్రజా మహిమహేంద్రయో, సమ ప్రవృత్తికః ... అని శివతాండవస్తోత్రం లో రావణాసురుడు కీర్తిస్తాడు.
సర్వసృష్టి సమానత్వం శివతత్త్వం. ఆస్తికుడు, నాస్తికుడు, జ్ఞాని, అజ్ఞాని, దేవతలు, రాక్షసులు, బలవంతుడు, బలహీనుడు, సర్వగ్రంధ పారాయణుడు, నిరక్షరాసుడు.... అందర్నీఆదరించి అనుగ్రహించే ప్రేమపరవశుడు శివయ్య.
రావణుడు రాక్షసుడని తెలిసినా అనుగ్రహించాడు. భస్మాసురుడు కృతఘ్నుడని తెలిసినా వరమిచ్చాడు. దోషభూయిష్టుల్ని సైతం నెత్తిన పెట్టుకొనే భక్తసులభడు శంకరుడు. ఎంతటి పాపచరితులనైనా పునీతం చేసే దయాంతరంగడు.
సాలెపురుగు సర్పం, ఏనుగు ప్రేమకే పరవశించి మోక్షాన్ని ప్రసాదించేసాడు. చెట్టునెక్కి, భయంతో రాత్రంతా మెలుకువగా ఉండడం కోసం కొన్ని ఆకులు వేసేసరికి విలుకాడిని కూడా ఆదరంగా అక్కున చేర్చేసుకున్నాడు. అధికపనులతో కష్టింపజేసిన, అవమానించిన, అవరోధించిన .... నొవ్వక నొప్పించక చెదరని భక్తితో, దీపారాధన చేసే చాకలి పోలికి స్వర్గప్రాప్తినిచ్చాడు. ఒకానొక రోజు, విసుగ్గా ఓ ఇల్లాలు విసిరిన మలిన వస్త్రాన్ని ఆనందంగా స్వీకరించి, శుభ్రపరచి, వత్తులుగా చేసి వెలిగించిన బీద బ్రాహ్మణుకి జీవనముక్తినే ప్రసాదించిన కారుణ్యమూర్తి. ఎంతటి కరుణశాలియో కదా, ఈ గుండె చల్లని దేవర.
వేదాలు -వాదాలు, పాండిత్య చర్చలు - పామరుల ప్రశ్నలు, తర్కాలు - మీమాంసాలు, సోత్కర్షలు - సలహాలు, సొగసులు -బేషజాలు, అవసరం లేదు భక్తికి. స్వచ్ఛమైన ప్రేమ కనబరిస్తే చాలు కదిలిపొతాడు, కరిగిపోతాడు, కరుణిస్తాడు ఈ భక్తవత్సలుడు.
మహాదేవ మహాదేవ మహాదేవ అని ముమ్మారు ఉచ్చరించునట్టివారికి ఈశ్వరుడు ఒకమారు స్మరణకు ముక్తినిఛ్చి, మిగిలిన రెండుమార్లు స్మరణకు రుణపడి ఉంటాడు.
చన్నీటి స్నానాలు, నిత్యా దీపారాధనలు, ఆలయ సందర్శనాలు, అభిషేకాలు అర్చనలు, అష్టోత్తరాలు, శివనామస్మరణలు ... ప్రతీ కార్తీకమాసంలో ఎంతోమంది చేస్తున్నారు. మరి వారికెందుకు ముక్తి రావడం లేదు??? మరి పై కధలన్నీ అబద్దమా??? ఇది అప్పటి నా సందేహం.
శివార్చనలో పోటీపడి తమని తాము అర్పించుకునేటంత దృఢభక్తి సాలీడు పాము ఏనుగులకు ఉన్నందునే శివసాయుజ్యమునే ప్రాప్తింపజేశాడు ఆ శ్రీకాళహస్తీశ్వరుడు.
తనకున్న శక్తిలో నోటిదారాలతోనే తనకై గూడు కాదు, శివునికై గుడి కట్టింది సాలెడు. ఆ రీతిలో మనం కూడా, మన బుద్ధిశక్తిని ఆశలదారాలను ఆస్తులు అంతస్థుల చుట్టూ తిప్పకుండా, కాస్త పరమేశ్వరార్పణం చేస్తే ముక్తి వస్తుంది.
తనదగ్గరున్న విలువైన మణిని శివుని ముందు పెట్టి భక్తితో పూజించి తపించేది పాము. అదే రీతిలో మనలో బుసలుకొట్టే అరిషడ్వార్గాల పామును పట్టి పరమాత్ముని చుట్టూ తిప్పి తపిస్తే ముక్తి వస్తుంది.
తన తొండం నిండా జలమును నింపి అపార భక్తి పరవశంతో శివాభిషేకం చేసేది ఏనుగు. అటులనే దేహమే నేనన్న బలమైన అహంతో మధించిన మనస్సనే గజాన్ని అంకుశమనే అకుంఠిత భక్తితో అదుపులో పెట్టి శివకైంకర్యానికి ఉపక్రమిస్తే కైవల్యం వస్తుంది. ఆ మూడింటిలా ఒకే ధ్యాసతో చిత్తశుద్ధితో తపనతో మనమూ ఆరాధించాలి.
వృక్షమూలంలో శివుణ్ణి దర్శించి, అక్కడే సేవిస్తూ వుండిపోయిన భక్తిత్వమే స్థిరత్వం, ఏ వంకరలు లేని ఏకాగ్రతయే తిన్నని తనం. చెక్కు చెదరని పట్టుదలే ధీరత్వం. మనోదృష్టిని చెదరనీయకుండా శివుణ్ణే దర్శిస్తూ, తన దృష్టిని నమ్మిన శివునికే నివేదించడం సర్వ సమర్పణం. ఆ రీతిలోనే మన దివ్య చక్షువుతో అంతరాలయంలో నున్న శివుణ్ణి దర్శించి, త్రికరణాలను శివార్పణం చేస్తే మోక్షమొస్తుంది.
శివుని మహిమల్ని గుర్తించి ఆరాధించడమే భక్తి. పై కధల్లో చాలావరకు గతజన్మ పుణ్య ప్రారబ్ధాలు కలిసివచ్చాయని నా భావన. అందుకే పెద్దలు పూర్వజన్మ సుకృతం వుండాలిఅంతారు. మనం కూడా చేసే సాధనాలు వృధా పోవు. ఏ జన్మలోనో కలిసివచ్చి ముక్తిని ప్రసాదిస్తాయి.
మనస్సును శుద్ధి చేసుకోవడం "అభిషేకం". అత్యాశలను వదిలించుకోవడం "విభూతి ధారణ". నేనే అన్న అహం, నాదీ అన్న మాయ, నేనే చేస్తున్న అన్న క్రియ - ఈ మూడు భావాలను విడిచిపెట్టడం "త్రిదళ సమర్పణం". అప్పుడే తేజోమయమైన "ఆత్మలింగం" కాంచగలం.
మానవులకు మానసికంగా, శారీరకంగా, ఆర్ధికంగా, సంతానంతో, సంతానలేమితో, బంధుమిత్రులతో, బయటవారితో, ఊహించని ఘటనలతో ... ఇలా సమస్యలు అనేకం. ఒకోసారి ఈ సమస్యలు ఒకదాని వెంబడి ఒకటిగా , ఊకుమ్మడిగా ఎదురవ్వడంతో అనేక సతమతలు ...
ఆ పరిస్థితుల్లో - ఆ విపులుణ్ణి, ఈ విపత్తులనుండి విడిపించమని, విన్నవించుకుంటాం ... విముక్తిని కల్గించమని వివిధరీతుల్లో వేడుకుంటాం, విలపిస్తాం, చివరికి విసిగి కలడో లేడో నని సందేహిస్తాం.
సరిగ్గా నా స్నేహితురాలిది ఇదే అనుభవం. తనో మంచి సాధకురాలు. భక్తిపరురాలు. అయినా కష్టాల నడుమ కలతపడి కలడో, లేడో అని సందేహించింది. ఎప్పుడూ ఎవ్వరికీ ఎలాంటి అపకారం చేయని మాకు ఎందుకిన్ని కష్టాలు అని వాపోయింది. భగవంతుణ్ణి నమ్మనివారు హాయిగానే ఉన్నారు, భక్తులకే కష్టాలన్నీ అంటూ ... వేదనలో వివేచన విడిచి విలపించింది.
జీవితమంటేనే సుఖదుఃఖాల సంగమం. అనుబంధాలు, ఆత్మీయతలు, ఆనందకర అనుభూతులతో పాటు ... ఎన్నెన్నో అవరోధాలు, అవహేళనలు, ఆవేదనలతో కూడిన ప్రయాణమే జీవితం. అందరి జీవితగమనంలో ఎత్తుపల్లాలు సహజం. వాటినుంచి పాఠాన్ని నేర్చుకుంటూ ముందుకు సాగితేనే గమ్యం చేరుకోగలం.
మనకు కలిగిన అపకారాల మరుగున ఏదో ఉపకారం దాగివుంది. మన బ్రతుకు బండిని ముందుకు నడిపించడానికి ఎదురయ్యే కష్టాలు కొరడా దెబ్బల్లాంటివని ఓ చైనా తత్వవేత్త సద్బోధ.
మనకన్నా కొన్ని లక్షలమంది బాగుండి ఉండవచ్చు. కానీ, కొన్ని కోట్లమందికన్నా మనం బాగున్నామన్న నిజాన్ని గుర్తించాలి. అటుపై
ప్రతికూలతల నడుమ వున్నప్పుడు, మన ఈ స్థితికి కారణం ... మన బంధువులు, చుట్టూ వున్నవారు, తలరాతలు, గ్రహాలూ, దురదృష్టాలు, ఆర్ధిక స్థితిగతులు కారణమని భావిస్తూ అశాంతికి లోనౌతుంటాం. బయట ప్రభావాలని మనం తప్పు పట్టినంతకాలం దుఃఖాన్ని మోయక తప్పదు.
ఒకోసారి మన అశాంతికి ఎదుటివారు కారణం అనుకుంటాం కానీ, అది తప్పు. మన ఆనందానికి మనమే కారణం. మన మనోభావనలే కారణం. బాహ్య ప్రపంచం, బయటి వ్యక్తుల మనస్తత్వాలు, ప్రవర్తన మన ఆధీనంలో ఉండవు. ఎదుటివారు అర్ధం చేసుకోలేదనో, విమర్శించారనో, అనుగుణంగా లేరనో భావిస్తూ చిరువేదనకు లోనౌతాం. ఎదుటివారు మారితే బాగుండును, మనల్నీ అర్ధం చేసుకుంటే బాగుండునని తలపోస్తూ తల్లడిల్లినంతకాలం అశాంతే. మార్పును మన నుంచి కాకుండా ఎదుటివారినుంచి అభిలాషిస్తూ ఉండడం వల్లనే మానవసంబంధాలు బలహీనమౌతున్నాయి. దానికి బదులు మనమే కొంచెం మారే ప్రయత్నం చేస్తే బాగుంటుంది. ఇతరుల సాయం, సానుభూతి కన్నా ముందుగా మన ఆలోచనలో మార్పు రావాలి. మనం మారితే మనం బాగుంటాం. క్రమేణా మనతో వున్నవారు మారుతారు. నూటికి నూరు శాతం ఏ ఒక్కరు పర్ఫెక్ట్ కాదు, చిన్న చిన్న తప్పులు, బలహీనతలు అందరిలోనూ ఉంటాయి. వాటిని పరిగణ లోనికి తీసుకోకుండా సామరస్యంగా ఉండగలగాలి. ఒకింత సర్దుబాటుతత్త్వం ఉండాలి. సర్దుకుపోవడం అంటే అపరాధమూ కాదు, అవమానం కాదు, అసమర్ధత కాదు, మనస్సుని నొప్పించుకుంటూ, నిస్సహాయంగా, తప్పనిసరిగా నడుచుకోవడం కాదు. అప్పటి పరిస్థితిని, ఎదుటివారి స్థితిని అంచనా వేస్తూ, దానికి తగ్గట్లు స్పందిస్తూ, నొప్పించక నొవ్వక, సమయస్ఫూర్తితో, ఆత్మీయంగా పెద్ద మనస్సుతో వ్యవహరించడమే సర్ధుకుపోవడమంటే.
ఒకోసారి తప్పుడు భావాలు ఏర్పరచుకుంటాం. కానీ, మన ఊహలు, భావాలు అన్నీ నిజం కావు. నిజం తెలియాలంటే అవగాహన, నిశిత పరిశీలన, నిగ్రహం, స్వీయశోధన అవసరం.
తప్పులు చేయడం సహజం. ఆ తప్పుల్ని ఒప్పుకొని, వాటి నుంచి పాఠం నేర్చుకొని, తిరిగి ఆ తప్పుల్ని చేయకుండా సాగిపోవడం విజ్ఞత. గతంలో సంబంధ బాంధవ్యాల విషయంలో నేను చేసిన తప్పిదం నాకో గుణపాఠం నేర్పింది. కొన్ని బాధ్యతల నిర్వహణలో బిజీ బిజీగా పరుగులు తీస్తూ, ఏం కోల్పోయానో తెలుసుకున్నాను. అర్ధం చేసుకున్న ఆత్మీయులు నేటికీ అక్కరనే ఉన్నా, వారి వారి అవసరాలలో ఆసరా కాలేకపోవడం ... బాధాకరం. ఎంతసేపు మనకోసమే కాకుండా సన్నిహితులకై ఆలోచించాలి. కాస్త మనవార్ని పట్టించుకోవడం, వారి అవసరాలని గుర్తించడం, ఆపేక్ష చూపించడం, ప్రేమగా పలకరించడం చేసినప్పుడే ఆత్మీయతలు పెరిగి అందరిమధ్య సత్సంబంధాలు నెలకొంటాయి. బంధమనేది ఒక ఆత్మీయ గ్రంధం. పొరపాట్లు , పొరపొచ్చాలు అనేవి అందులో కొన్ని పుటలు మాత్రమే. వీటిని సవరించాలే గానీ, కొన్ని పుటలకై మొత్తం గ్రంధాన్నే చింపేయకూడదు.
గతంలోనికి భవిష్యత్తు లోకి కాకుండా వర్తమానంలో ఉంటూ, ప్రతికూలతలను వదిలి సానుకూలతలను ఎంచుకొని, మనపై మనకు దృఢనమ్మకంతో, ధైర్యంగా ఓ నిబద్ధతతో సాగిపోవడం వివేకవంతమైన పని.
ఒకటి నిజం - జీవితంలో ఎదురయ్యే పరీక్షలు, మనం వాటిని ఎలా ఎదుర్కొంటామనే దాన్నిబట్టి విషాదంగానో, వినోదంగానో ఉంటాయి.
సుఖమూ - దుఃఖమూ, మంచీ - చెడూ, చీకటీ - వెలుగూ ... అన్నీ సహజం. ఎన్నో సంఘటల సమాహారమే జీవితం. ఎదురయ్యే అన్ని సంఘటనల్నీ ముందుగా ఊహించలేం, నిర్ణయించలేం, కానీ; ఎలా ఎదుర్కోవాలో, ఎలా మలచుకోవాలో మన చేతుల్లోనే ఉంటుంది. ఒక హరివిల్లు తయారవ్వాలంటే ఎండావాన రెండూ కావాలి. మన జీవితాలు శోభిల్లాలంటే కష్టసుఖాలు రెండూ అనుభవించాలి.
శరీరానికి హాని కలిగించే ఆహరం, మనస్సుకి గ్లాని కలిగించే ఆలోచనలు విడిచిపెట్టినప్పుడే ఆరోగ్యవంతమైన ఆనందకరజీవనం సాధ్యం. మృదువైన మాట, దయగల చూపు. స్నేహపూర్వక సత్సంబంధాలు, మర్యాదకర ప్రవర్తన, నిరాశను నిలువరించగలిగే మనోబలం, అర్ధం చేసుకోవడం, ఆత్మీయతను నిలుపుకోవడం... అలవర్చుకుంటే చాలు - ఆనందకర జీవనం మన సొంతం. మనకంటే ఎంతోమంది ఎక్కువ బాధలు పడేవారున్నారు ఈ లోకంలో. వారి వారి కష్టాలముందు మనదేం పెద్ద కష్టం కాదు. రామకృష్ణ పరంహంస. వివేకానందుడు, ప్రహ్లాదుడు, సక్కుబాయి, మీరాబాయి ... ఇలా ఎందరో భక్తులు కష్టాలను ఎదుర్కొన్నారు. వీడని వాడని భక్తితో విశ్వాసం విడువక విమలచిత్తులై ఏం సాధించారో అందరికీ విదితమే. అలానే లింకన్, అబ్దుల్ కలాం తదితరులు బాల్యంలో అనుభవించిన కష్టాలెన్నో... అయినా అన్నీ భరించి ఎంత ఉన్నతస్థితికి చేరుకున్నారో అందరికీ విదితమే కదా.
ఒకటి గుర్తించండి, చాలావరకు చాలామంది మహనీయులందరు దుఃఖాలనుండే జీవితపాఠాలు నేర్చుకున్నారు. దుఃఖాలే వారిలో నిద్రాణమైన/ నిద్రాణావస్థలో ఉన్న శక్తుల్నీ, ప్రతిభాల్నీ అభివ్యక్తం చేశాయి... అన్న వివేకానంద మాటలు సత్యం.
మనకందరికీ పూర్వం చేసిన కర్మల ఫలితంగానే ఈ జన్మ ప్రాప్తించిందన్నది విస్పష్టం. ఈ జన్మలో తప్పులు అపకారాలు చేయకపోవచ్చు గానీ, జత జన్మలలో చేసినవానిబట్టి ప్రారబ్ధంగా సమకూరినవే ఈ బంధాలూ, బాధలు.
ధనధాన్యాలు పశువులు, పుత్రులు, మిత్రులు స్త్రీలు, గృహాలు మొదలైన వాటికి కారణభూతమైంది ఈ శరీరం. ఈ దేహంలో ఉన్న జీవుడు ఇవన్నీ అనుభవించి మళ్ళీ ఈ జన్మలోని కర్మఫలాన్ని అనుభవించటం కోసం ఇటువంటి తనువును తిరిగి ధరిస్తాడు. ఆకాశంలోకి ఎగిరిపోయినా, భూమిలో దూరినా, దిక్కులకు పారిపోయినా, ఎక్కడ దాగినా కర్మఫలాన్ని అనుభవించక తప్పదని తెలియజేస్తాడు.
కష్టాలు ఎదురౌతున్నాయని కుమిలిపోకు. జన్మజన్మల దుష్కర్మల వలన వచ్చిన ఈ కష్టాలు మన పాపాల ప్రారబ్ధం నుండి విముక్తిని చేస్తున్నాయి. అలానే సుఖాలు దరి చేరాయని పొంగిపోకు. జన్మజన్మల సత్కర్మల పుణ్యం తరిగిపోతుందని గ్రహించు. పుణ్యంను హరించే సుఖం కన్నా పాపాలను హరించే దుఃఖమే శ్రేయోదాయకమంటారు శ్రీ సుందర చైతన్యానందులవారు.
భక్తిలో పుష్టి ఉండాలి. ఏ చిన్న అవాంతరం వఛ్చినా అర్చించడం మానేస్తాం. అపవాదు వేచేస్తాం. సానుకూల పరిస్థితుల్లో పొంగి భగవంతుడున్నాడని, ప్రతికూల పరిస్థితుల్లో కృంగి ఉన్నాడో లేడోనని భావించడం సరికాదు. భగవంతుడు మంచివాళ్లకు కష్టాలనిచ్చేది వారిని ఉత్తములుగా మలచడానికే నన్నది ఆధ్యాత్మిక అనుభవజ్ఞుల మాట.
భగవంతుడు బలీయమైన సంకల్పంతో ఈలోకాన్ని నడిపిస్తూ వున్నాడు. బండ్లను ఓడలు చేయడం, ఓడల్ని బండ్లు చేయడం ఆయనలీల. ఏదో ప్రాసాదించాడని పరవశించేలోపే. మరేదో పట్టిలాగేసుకుంటాడు . బ్రతుకు ఎడారిలో వైరాగ్య జ్వాలలు రగులుతున్న వేళ ఎక్కడో సుదూరంగా సుఖాల ఎండమావుల్ని చూపిస్తాడు. మనం ఆశించేది ఒకటైతే, ఆయన శాసించేది మరొకటి. అయితే, అంతిమంగా భగవంతుని ప్రతిచర్య వెనుకో పరమార్ధం దాగి వుందనీ, ఆయన శిక్షలు వేసేవాడు కాదని, శస్త్రచికిత్సకుడేనని అర్ధమౌతుంది. ఆయన చేసే గాయాలు తాత్కాలికంగా బాధించినా, శాశ్వతంగా మనల్ని స్వస్థత పరుస్తాయని విదితమవుతోంది - స్వామి జ్ఞానదానంద
ఒక్కొక్కసారి భగవంతుడే మన స్థిరచిత్తాన్ని పరీక్షించడానికి, పవిత్రకరించడానికి బాధలు కల్గిస్తాడు. అందుకే, సాధకుడు బాధల మధ్య చెదిరిపోకూడదు. మనల్ని మలిచేందుకు వచ్చినవే ఇవన్నీ అని భావిస్తూ, బాధలను దూరం చేయమని పరమాత్మను ప్రార్ధించక, బాధలను తట్టుకునే శక్తినివ్వమని పరితపించాలి. బంగారు నగ శోభాయమానంగా తయారయ్యేముందు నిప్పుల్లో ఎంతగా కాలిందో, సమ్మెటపోట్లను ఎంతగా భరించినదో కదా. రోకలిపోటులకు ముక్కలుగాని బియ్యమే భగవదారాధనకు ఉపయోగపడే అక్షింతలైనట్లు, జీవితంలో దెబ్బల్లాంటి బాధలు తట్టుకొని విరగని చెదరని చిత్తదారులే భగవత్ప్రాప్తికి పాత్రులౌదురు.
కష్టాలు కలతలు కన్నీరు ల నడుమ కలవరముతో మనుగడ సాగించే బదులు తాము పూర్వము చేసిన దుష్కర్మల పట్ల ప్రాయశ్చిత్తం, భగవంతుని ను కృపకై ప్రయత్నమూ చేస్తే చాలామటుకు కర్మలనుండి విమోచనం లభిస్తుంది.
భగవద్ధ్యానం, జపం వలన మానసిక పాపాలు నశిస్తాయని, భజన సంకీర్తనల వలన వాచికపాపం. ఉపాసన అర్చన యజ్ఞయాగాదులు వలన శారీరకంకా చేసిన పాపాలు పరిహారమౌతాయని సూచిస్తున్నాయి.
అలానే ధనం కోసం చేసిన పాపాలు దానాల వలన, మనస్సుతో మాటతో క్రియతో చేసిన దుష్కర్మలనేవి తిరిగి మనస్సుతో మాటతో క్రియతో చేసే సుకర్మల ద్వారా సమసిపోతాయని శాస్త్రాలు స్పష్టం చేస్తున్నాయి.
జీవితంలో ప్రాప్తించిన వాటితో తృప్తి పడటం నేర్చుకున్న వ్యక్తి ఎన్నడూ విచారానికి గురికాడు; అది చేతకాని వ్యక్తి ఎప్పుడూ దుఃఖానికి గురి అవుతూనే ఉంటాడు!
శుభోదయం భారతీ అంటూ, వాట్సాప్ లో పలకరించే నేను ఇలా లేఖలో ప్రత్యక్షమవ్వడం ఏమిటని అనుకుంటున్నావా? కారణం వుందోయి ...
ఏ ప్రకారముగానైనను ఏ జీవికైనను ప్రాజ్ఞుడైనవాడు సంతోషం కలుగచేసేడు కార్యమునే చేయవలెను. అదియే సర్వేశ్వరునికి గొప్ప పూజ.
నీ ఈ మెసేజ్ తో కొద్దిరోజుల క్రితం నాలో జరిగిన సంఘర్షణను నీకు చెప్పాలనిపించి, అదంతా వాట్సాప్ లో తెలపలేక ఫోన్ బదులు పెన్ను పట్టుకున్నా.
రోజూ పావుతక్కువ ఐదుకు లేవడం, స్నానాదికాలు పూజ, ఆపై వంటావార్పు వగైరాలు..... మధ్యాన్నం ఓ అరగంట సేదతీరడం... తిరిగి పనులు ప్రారంభం... అన్ని ముగించుకొని పదకొండింటికి పడుకోవడం. ఇది సాధారణంగా నా క్రమం తప్పని నిత్య దినచర్య. అయితే గత కొద్దిరోజులుగా నేను లేచేసరికి పువ్వులన్నీ ఎవరో కోసేస్తున్నారు. నేను గమనించిందేమిటంటే - మార్నింగ్ వాక్ కు ఓ కవరుతో బయలుదేరడం, పూవులు కోసేయడం, ప్రహరీ లోపలున్న మందారమొక్కను కర్రతో వంచి కోసేయడం. విచారకరమేమిటంటే - ఆ హడావిడిలో చాలా పువ్వులు నేలమయం, కొమ్మలు విరిచేయడం... ప్చ్...
సరిగ్గా పువ్వులు లేక పూజలో ఏదో అసంతృప్తి. ఓ రోజైతే అస్సలు పువ్వులు లేవు. కాస్త తులసిదళాలతో పూజ ముంగించాను గానీ, మనసంతా వెలితి.
భారతీ, నా చిన్నప్పుడు, నాన్నమ్మ దేవునిపాటలు పాడుతూ... పెరట్లో పూవులను, తులసిదళాలను పూలసజ్జ నిండా కొస్తుంటే, ఆ పాటలు వింటూ, నేనూ కొన్ని పువ్వులు కోసి సజ్జలో వేయడం... నాన్నమ్మ నా ఈ చిన్నిపనికి మురిసిపోతూ... నా బంగారు తల్లీ, ఎంత సాయమో నాకూ... అని అంటూ, నా మొఖం చుట్టూ చేయి తిప్పి తన తలపై మెటికలు విరవడం... ఓ అందమైన జ్ఞాపకం. మదిలో మధురమైన సజీవ దృశ్యం.
నేను ఇంటర్ చదువుతున్నప్పుడు, ఓసారి నాన్నమ్మను అడిగాను, పూజకు పూవులు, తులసిదళములు, దీపాలు, అగరబత్తి ధూపాలు, కర్పూర నీరాజనములు ఎందుకని?
మనల్ని శుద్ధి చేసుకోవడానికి. స్నానాదికాలు శరీరాన్ని, పూజాదికాలు మనస్సుని శుద్ధి చేస్తాయి. బాహ్య శుద్ధితో పాటు అంతరశుద్ధి కూడా ఉండాలి తల్లి. పరమాత్ముడు అన్ని చోట్ల వుంటాడు. అందరిలోనూ వుంటాడు. కానీ, మనం దర్శించుకోలేం. ఆయనను దర్శించడం సామాన్యులకు సాధ్యం కాదు. మనస్సు చంచలం చపలం. ఓ చోట స్థిరంగా ఉండదు. ఈ లౌకిక లంపటాల నడుమ భగవంతునిపై మనస్సు లగ్నం చేయలేము. అందుకే మన మహర్షులు వేదాల్ని ఆధారంగా చేసుకొని, నిరాకారునికి రూపం, దీపం, ధూపం, పుష్పం, తీర్ధం, నైవేద్య నివేదన... ఇలా అనేక ప్రక్రియలను ఏర్పరిచారు. మానవజన్మ నిరర్ధకం కాకూడదని, మన మనస్సును రోజులో కొద్ది సమయమైన భగవంతునివైపు మరల్చడానికి, భగవంతుని చెంతన భక్తుని మనస్సు ఏకాగ్రమొనర్చడానికి, సామాన్యభక్తులను తరింపజేయడానికే ఇవన్నీ ఏర్పరిచారని నాన్నమ్మ చెప్పింది. కొంతకాలం పిదప నాన్నమ్మ చెప్పింది అర్ధమైంది. ఆప్పటినుండేరా, పూజ చేయడం అలవడింది.
నిజమే కదా, బాహ్యక్రియలు అంతరశుద్ధికై సహకరిస్తాయి. ప్రాధమికంగా పరబ్రహ్మం నందు చిత్తం లగ్నం చేయవలెనన్న అందుకు అనుకూలమైన స్థానం సాధన ఉండాలి కదా.
స్థూలం గా ఏర్పరిచే ఈ పూజాది ప్రక్రియలన్నీ భగవంతుని వైపు పూర్ణంగా మరలడానికే. సంపూర్ణ సమర్పణాభావం అలవడడానికే. ఎచ్చట దృగ్గోచారమగు స్థూలప్రకృతి యంతయూ పవిత్రంగా నుండునో, అచ్చట మన సూక్ష్మప్రకృతియగు మనోమయకోశం పరిశుద్ధస్థితి నొందును.
పంచేంద్రియాలతో పాటు మనసును ఏకాగ్రం చేయుటకే ఈ పూజ ఏర్పరిచారనిపిస్తుంది. దివ్యమంగళకరమగు భగవత్ రూపమునందును, దీప ధూప కర్పూరాది జ్యోతులయందు నేత్రేంద్రియం, సుగంధ ధూపవాసనలచే ఘ్రాణేంద్రియము ఏకాగ్రత నొందును. గంట శంఖధ్వనులలో కర్ణేన్ద్రియం లీనమగును. భగవన్నామోచ్చారణలచేత జిహ్వేంద్రియం లయించును. పరిమిళమిళిత శీతలదాయకమగు చందనాదులచే త్వగింద్రియం శాంతము నొందుతుంది. వీటన్నింటి మూలంగా మనస్సు రమిస్తుంది కదా.
భారతీ, ఇప్పుడు నేను చేసిన పూజ మహాఅయితే గంట లోపే. కానీ, ఆ ఒక్క గంట మిగిలిన 23 గంటల జీవనంకు శక్తిదాయకం. సరే, అసలు విషయంకు వస్తాను... ఆ రోజు పువ్వులు లేకుండా చేసిన పూజతో ఒకవిధమైన అసంతృప్తి. ఇంట్లో అందరికీ టిఫిన్స్, వంట తతిమ్మా పనులు పూర్తయ్యేసరికి 11 అయింది.
దగ్గరలోనే గుడికి వెళదామనిపించి వెళ్లాను. దర్శనం అనంతరం బయటమెట్లుపై కూర్చొని ప్రసాదం తింటుండగా, ఆ ప్రక్కనే కూర్చున్న కొందరు, శ్రావణంలో తీసుకోవాల్సిన చీరల గురించి, ఏ షాపులో కొనాలో, కొనాలనుకుంటున్న బంగారం గురించి, ఆపై టీవీ సీరియల్స్ గురించి గట్టిగా మాట్లాడుకుంటేంటే... గుడికి వచ్చింది ఇందుకా... ఒకింత బాధతో గుడి లోపలకు మరల వెళ్లగా, ఓ 10 సం|| పాప తన పుట్టినరోజని అందరికీ ఓ పండుతో పాటు శివానంద లహరి పుస్తకమును ఇచ్చింది. అచ్చటే ఓ మూల కూర్చొని శివానందలహరి చదువుతుండగా ఈ శ్లోకములయందు మనస్సు నిలిచింది ...
ఓ ఉమాపతీ! ఏమీ ఆశ్చర్యం? మానవుడు తెలివి తక్కువవాడై, నీ ఆరాధనకై పువ్వులను సేకరించవలెనని లోతైన చెరువులలోకి దిగుతున్నాడు, నిర్జనారణ్యాలలో, ఎత్తైన పర్వతాలలో పరిభ్రమిస్తున్నాడు. కానీ మనస్సనే పద్మాన్ని నీకు సమర్పించి ఇచ్చట సుఖంగా స్థిరంగా వుండడం తెలుసుకోలేకున్నాడు కదా.
గిరీశా! చేతిలో బంగారుకొండ, సమీపంలో కుబేరుడు, కామధేను, కల్పవృక్షం, చింతామణి మున్నగునవి గృహంలో రాజిల్లుతుండగా, శిరోపరి భాగంలో చంద్రుడు ప్రకాశిస్తుండగా, సమస్త మంగళాలూ నీ పాదపద్మలా సన్నిధిలో ఉండగా, నేను నీకేమి ఇవ్వగలను? నా మనోపుష్పమును నీకర్పిస్తున్నాను స్వీకరించు.
నిజమే కదా, మనోపుష్పం సమర్పించవచ్చు కదా... ఆనందమనిపించింది, నా అసంతృప్తి పోగొట్టడానికే భగవంతుడు ఇలా అనుగ్రహించాడనుకుంటూ ఇంటికి బయల్దేరాను. మధ్యాన్నం అందరి భోజనాలు అయ్యాక, కాస్త సేద తీరుదామని మంచమెక్కాను. నిద్ర రాలేదు కానీ, ఓ సందేహం మనస్సును తొలవడం ప్రారంభించింది. క్రిందపడిన పువ్వులూ, వాసన చూసిన పువ్వులూ పూజకు పనికిరావంటారు, మరి బంధాల క్రింద పడి, ఎన్నో విషయం వాసనలను తగిలించుకున్న ఈ మనోపుష్పంను ఎలా సమర్పించగలను?
ఏమైంది నాకు, ఎందుకిన్ని ఆలోచనలు... అసహనంగా అనుకుంటుండగా ఫోన్ రింగ్... మాట్లాడి, వాట్సాప్ చూడడం మొదలెట్టా. అందులో ఓ ఫ్రెండ్ పంపిన మెసేజ్ చూడగానే ఆనందం పునఃప్రవేశం. ఆ మెసేజ్ -
మొదటి పుష్పం అహింస. అహింసా వాఙ్మనంకాయై: ప్రాణిమాత్ర ప్రపీడనం ... శరీర మనో వాక్కులతో బాధింపకుండుట అహింస. వయస్సు రీత్యో, శారీరక శక్తి తగ్గో, బాధ్యతలు పెరిగో ... కాస్త చిరుబురులు ...ఇలా అప్పుడప్పుడు వాక్కు హింస చేస్తున్నా.
ఇక రెండవది ఇంద్రియ నిగ్రహం... ప్రారబ్ధ ప్రపంచానురక్తిని విడిచి, బహిర్ముఖమగు ఇంద్రియములు నిగ్రహించి అంతర్ముఖం చేస్తూ,తామరాకుపై నీటిబొట్టులా మనుగడ సాగించడం ... అనుకున్నంత సులువు కాదురా..... కారణజన్మురాలైన సీతమ్మవారి నేత్రేంద్రియమే మాయలేడి వెనుక పరుగులు తీయగా, సామాన్యురాలిని ఈ మాయాప్రపంచబంధాల వెనుక పరుగిడడంలో ఆశ్చర్యమేముంది?
మూడవ పుష్పం సర్వభూత దయ. సర్వజీవుల యెడ దయగా ఉండడం. హు... వంట చేస్తుండగా వంటగది ప్రక్కనున్న ప్రహరీగోడపైకి కాకుల రాక... కాస్త టిఫినో, బిస్కట్సో ... ఏదుంటే అది పెడితే, అది చూసిన మామయ్యగారు అలా పెట్టడం వలనే రోజూ కాకులు వస్తున్నాయని, గోడ నిండా రెట్టలే అని చిరుబురులు. అంతవరకూ కనిపించని శ్రీవారు, ఎన్నిసార్లు చెప్పించుకుంటావ్, పెద్దవాళ్ళ మాటకి విలువివ్వవా, మానర్స్ లేదు, కామన్సెన్స్ లేదు... మెత్తమెత్తని చివాట్లు. అదేమిటో కానీ, అత్తయ్యగారు, మామయ్యగారు దండకం ఎప్పుడు ఉన్నా, ఎక్కడుంటారో గాని, ఈయన ఆ టైంకి ప్రత్యక్షం... (నవ్వకు గాని, మామయ్య, అత్తమ్మగార్ల చిరుబురులు తగ్గించడానికి మావారి రంగప్రవేశం, చివాట్లు...) అయినా మనస్సు చివుక్కు మంటుంది. కామన్సెన్స్ ఉన్న ఆ తండ్రీకొడుకులు భోజనం చేసేటప్పుడు కంచం చుట్టూ అంట్లే. టేబుల్ మానర్స్ లేనిది వీరికి, వాల్ మానర్స్ లేనిది కాకులకి... మధ్యలో నాకు తిట్లు. మెల్లగా మనస్సు సణిగిన గొణిగిన అన్నీ కాసేపటిలో మణిగినవే. చిన్న భూతదయకే ఫలితమిది. ఇక మిగతా పుష్పాలు గురించి ఏం చెప్పను... నా హృదయపూదోటలో పూర్తిగా వికసించని విరులివి. విడవని విరులతో విష్ణువుని ఎలా పూజించను? ఆలోచనలు ఆపి, మరల శివానందలహరి చదవడం మొదలెట్టా...
ఓ కపాలీ! ఆదిభిక్షు ! నా మనస్సు ఒక కోతివంటిది. అది ఎప్పుడూ సంసారవ్యామోహమనే మహారణ్యంలో సంచరిస్తూ, సుందరాంగనల చుట్టూ తిరుగుతూ, ఆశారూప శాఖలపై దుముకుతూ, , క్షణం తీరిక లేకుండా అటుఇటు పరుగులు తీస్తుంటుంది. అందువల్ల నా మనస్సనే కోతిని నీకు అర్పిస్తున్నాను. దాన్ని భక్తి అనే తాడుతో గట్టిగా కట్టి, నీ ఆధీనంలో ఉంచుకో స్వామీ!
నిజమేకదా, మట్టి, బురదలలో ఆడుకొని ఇంటికొచ్చిన బిడ్డని తల్లి దరి చేర్చుకోదా? బిడ్డ ఎలా ఉన్నా, దరిచేర్చుకున్న తల్లిలానే, ఆ పరమాత్ముడు ఎలా నేనున్నా, నన్ను దరిచేర్చుకుంటాడని అనుకోగానే ఎంతో స్వాంతన.
నా ఈ భావనలు అమ్మతో పంచుకుంటే, సకల సృష్టికర్తకు ఈ ఫల పుష్పాదులు ఏపాటి? మన ప్రతీ క్రియలోను భక్తి, నిష్టా శ్రద్ధ కలిగియుండుటయే పూజ. అయినా, తల్లీ! చివరలో
అంటూ క్షమాప్రార్ధన చేస్తాం కదమ్మా, మన పూజలో ఏ లోపాలున్నా క్షమిస్తాడమ్మా ఆ భగవంతుడు అని అమ్మ చెప్పాక చాలా హాయనిపించింది.
భారతీ, నా ఈ లేఖ సుత్తిగా ఉండవచ్చు, కానీ, ఇంచుమించుగా ప్రతీ విషయం, నా భావాలు నీతో పంచుకోవడం నా అలవాటు కదా. నాకు ముక్తి, ఆత్మసాక్షత్కారంల్లాంటి పెద్ద విషయాలు తెలియవు. కానీ, రోజూ వేకువనే చేసుకునే పూజ, సమయం ఉన్నప్పుడు కాస్త ఆ దైవపుస్తకాలు చదువుకోవడం, నామస్మరణం ..... దీని వలన ప్రతికూలతభావాలు ఎక్కువసేపు మనస్సులో నిలువక, ప్రశాంతంగా జీవనం సాగుతుంది. ఇదే నా చిరు సాధన.
వైదికకాలంలోని అన్ని పురాణేతిహాసగాధలు ధార్మికంగా ఉంటాయి. సందేశాత్మకంగా ఉంటాయి. ఇది గ్రహించడం తరతమ ఆలోచనాబేధాలను బట్టి, యోగ్యతను బట్టి అర్ధమౌతుంటాయి. కొన్ని కొన్ని తమ తమ విజ్ఞతతో అందుకోవాల్సియుంటుంది. సత్యం తెలుసుకోవాలంటే, అవగాహనను పెంచుకుంటూ, ప్రతీ ఘటనను పారమార్థికంగా పరిశీలించండం అలవర్చుకోవాలి.
ముందుగా తల్లి సీతమ్మ గురించి అర్ధం చేసుకుందామంటూ ... పెద్దలు చెప్పగా... విన్నదీ, చదివినదీ ... నా చిరు అవగాహన మేరకు, ఇలా బదులిచ్చా -
భగవంతుడైనా మానవునిగా జన్మించినప్పుడు మానవునిగానే జీవించాలి. ప్రకృతిలోనికి దిగివచ్చిన పరాత్పరుడు ప్రకృతి విధి విధానాన్ని అనుసరిస్తూనే, అనుభవిస్తూనే, దుష్ట శిక్షణ, శిష్ట రక్షణ చేస్తూ మానవుడు మాధవుడుగా ఎలా మారాలో తెలియజేయాలి. లోకాన్ని రక్షించాలనుకున్నప్పుడు ఈ లోకంలో ఒకరిగా బ్రతకాలి కాబట్టే, ఎంతో సహనంతో సాదాసీదాగా ఓ చక్కటి భార్యగా తన భర్తను అనువర్తిస్తూ జీవించిన మహా సాధ్వి సీతమ్మతల్లి. ఎంతో విజ్ఞత గల సీతమ్మతల్లి, తన ప్రాతివత్యంతో రావణుడు తనని ఎత్తుకెళ్లినప్పుడే సంహరించగల ధీశాలి అయినను, తన భర్తచే రాక్షస సంహారం జరిపించి, ధర్మనిరతి, సత్య ఔన్నత్యం, రాజనీతి, మానవుడు మాధవుడుగా ఎలా మారాలో రాములవారి ద్వారా లోకానికి తెలియజెప్పాలని భావించిన దొడ్డ యిల్లాలు. అటువంటి సీతమ్మ, శ్రీరాముని వంశాకురం తన గర్భంలో జీవం పోసుకుంటున్నప్పుడు, ఆ వంశమును నిలబెట్టాలనే తపిస్తుంది తప్ప, తాను ఏమీ చేసుకోదు. సీతమ్మతల్లి భర్త మనసెరిగిన ధర్మానువర్తురాలు. ఇప్పటికాలంలా సరైన ఉత్తీర్ణత లేదనో, అనుకున్న కళాశాలల్లో సీటు రాలేదనో... చిన్ని చిన్ని ఇబ్బందులకు అవివేకపు ఆలోచనలతో ఆత్మహత్యలు చేసుకునే మానసిక దుర్బలత ఆనాడు లేదు. ఈ కలియుగపు దృష్టితో ఆ యుగాన్ని వీక్షించడం తగదు.
సత్యం ని అసత్యం కప్పగలదు గానీ, సత్యంను కాల్చలేదు. కానీ, సత్యం వెలుగుచూస్తే అసత్యం బూడిదవుతుంది. సత్యమైన సీతను అగ్ని కాల్చలేదు. ఈ సత్యంను అందరూ గ్రహించాలనే పరాయివాని చరలో కొంతకాలం వుండివచ్చిన సీతను రాముడెలా స్వీకరించాడన్న లోకాపవాదు రాకూడదనే సీతమ్మచే అగ్నిప్రవేశం చేయించాడు. అయినను జనాపవాదు తప్పలేదు.
1. రాజ్యాధికారం వంశపారంపర్య సంక్రమణం. రాజ్యంలో అందరూ నన్ను అంగీకరించి రాజుని చేశాకా, రాజధర్మంను పాటిస్తూ సీతమ్మను విడిచిపెట్టడం.
అయితే ధర్మసూక్ష్మం నెఱిగినవాడు శ్రీరామచంద్రుడు. రాజ్యపాలనను విడిచిపెట్టడం స్వధర్మానికి విరుద్ధం. ఆ కాలంలో రాజధర్మాన్ని అనుసరించి ఒక రాజు తన ప్రజలకు సుస్థిరమైన పాలన, రక్షణ అందివ్వడానికి అవసరమైతే స్వసుఖాన్ని, ప్రాణాన్ని త్యజించాలి. రాజ ధర్మం సర్వ సమ్మతం. భర్తధర్మం వ్యక్తిగతం. అందుచే సీతా పరిత్యాగం తప్పనిసరైంది. అలా కాకుండా, సీతకై సింహాసనాన్ని విడిస్తే - వ్యక్తిగత సౌఖ్యంకై వంశపరువుని, రాజధర్మాన్ని తప్పినట్లవుతుంది. స్వధర్మాన్ని వీడినట్లవుతుంది. ఈ రీతిలో చేసినట్లయితే, తన పూర్విజులు స్వాయంభువ మనువు నుండి తన తండ్రి దశరధుని వరకు కళంకాన్ని, తన తదుపరి వంశీకులకు అధోగతిని తెస్తుంది. ఇది వంశ ప్రతిష్ఠాభంగం. అందుచే గర్భవతి అయిన సీతమ్మను విడిచిపెట్టాడు. అదీ ఎక్కడ... నట్టడవిలో కాదు, నయవంచకుల నడుమ కాదు, కీకారణ్యంలో కాదు, కీచకుల నడుమ కాదు, మహర్షులు ఋషులు నడయాడే సురక్షిత పవిత్ర ప్రాంతమునకు దగ్గర్లో. ఇది అందరూ గుర్తిస్తే బాగుంటుంది.
మనకు అర్ధమైన, కాకున్నా మన పురాణ ఇతిహాసాలలో ప్రతీ ఘటన వెనుక చక్కటి పరమార్ధముంటుంది. ఇది సత్యం. అందుకే - త్రికరణశుద్ధిగా శ్రమించి శోధించి, ఛేదించి సాదించు ... లే, మేల్కో అని అంటారు స్వామి వివేకానందులవారు.
త్రేతా, ద్వాపర యుగములందు పంటలు పండకపోయిన, అకాల మరణములు చెందిన, ఏ కష్టం ఏర్పడినా... రాజునే ప్రశ్నించేవారు. రాజా! నీ పాలనలో ఎక్కడో ఏదో తప్పు జరుగుతుంది, అందుకే ఇలా జరుగుతుందని నిందించేవారు. రాజు మహర్షులతో, మంత్రులతో ఆ తప్పిదం ఎక్కడ జరుగుతుందో క్షుణ్ణంగా పరిశీలించి, సరిదిద్ది ధర్మానుసారం పరిపాలన సాగేది. అటువంటి రాజపాలనలో అందరూ ఎంతో సుభిక్షంగా సురక్షితంగా ఉండేవారు.
ఆ యుగంలో ధర్మం - సత్యం అనే పాదం కుంటుపడి మిగిలిన మూడు పాదాలపై నడిచింది. సత్యం మసకబారితేనే సీతారాములకు జనాపవాదు తప్పలేదు. ఈ యుగంలో ధర్మం - మూడుపాదాలు కొరవడి, దానం అనే పాదంపై నడుస్తుంది. అందుకే ఇన్ని వాదనలు.కుతర్కాలు. తర్కానికి అందదు సత్యం.
ఆయుష్షు తీరో, జవసత్వాలుడిగో నశించిపోయిన భౌతిక శరీరాలు వారసత్వం భరించలేక మరోశరీరానికి కర్మల్ని బదిలీచేస్తాయి. శరీరాలు నశించిన కర్మశేషాలు నశించవు. వెన్నంటే వస్తాయి, వెంటాడుతునే ఉంటాయి. ఆ కర్మశేషాలనుభవించడానికి మరల మరల జన్మించడం.
మనకి ఆ కర్మశేషాలు గుర్తుండక పోవచ్చు కానీ, మరిచిపోయినంత మాత్రాన మనవి కాకుండా పోవు. ఇదే విధి లేదా తలరాత లేదా లలాటలిఖితం.
కర్మలకు మరణం లేదు. మనిషి మరణించినా కర్మలు మరోజన్మకు పయనిస్తాయి. గతజన్మ కర్మలు కంటికి కనిపించవు. కానీ, ఈ జన్మలో అనుభూతమౌతాయి. పూర్వజన్మల కర్మబీజ ఫలాలే విధిరాతలు. గతజన్మల కర్మలశేషఫలంకు అంటే విధికి , నేటి కర్మల ఫలితంకు అనుసంధానింపబడి సాగుతుంది ఈజన్మ జీవనయానం.
సాధారణంగా కష్టకాలంలో లేదా దుఃఖ సమయంలో గాని, అనుకునేరీతిలో జీవనం సాగనప్పుడు, అనుకోని అవాంతరాలప్పుడు అనిపిస్తుంటుంది - ఇదంతా మన తలరాత అని. మనచేతిలో ఏదీలేదు, తలరాత ఎలా వుందో అలా జరుగుతుంది, తప్పించుకోలేమని భావిస్తాం. ఇదో నిరాశావాదం. ప్రారబ్ధమే మనిషిని నడిపిస్తే, అంతా విధిరాత ప్రకారమే జరిగితే ఇక మనిషి చేయాల్సింది ఏమీ లేదా? విధి చేతిలో మనం కీలుబొమ్మలమైతే ఇక మనం చేయగలిగింది ఏముందీ? ఇది నా తలరాత అని అనుకున్నంతకాలం ఆవేదన తప్పదు, నిరాశ వీడదు.
జన్మించిన ప్రతీజీవి విధికి తలవొగ్గక తప్పదు. కానీ, ప్రతిఒక్కరికి విధిని ఎదిరించేశక్తి వుంది. విధి బలీయమైనదే కావొచ్చు... కానీ, దానిని మార్చుకోవచ్చు... వజ్ర సంకల్పంతో, నిరంతర సాధనతో, అకుంఠిత భక్తితో. ఇందుకు ఉదాహరణంగా కొన్ని గాధలు గుర్తుచేసుకుందాం -
విధిరీత్యా అల్పాయుష్కుడైన సత్యవంతుని వివాహమాడి, తన ఆత్మ విశ్వాసంతో, వజ్ర సంకల్పంతో యముణ్ణి ఎదిరించి తన భర్తను బ్రతికించుకున్న సావిత్రి - సత్యవంతుల కధ మనందరికీ విధితమే.
పదహారు ఏళ్ళు మాత్రమే ఆయుష్షు ఉన్న మార్కండేయుడు తన అకుంఠితభక్తితో యముణ్ణి జయించి, శివుని ఆశిస్సులతో చిరంజీవత్వాన్ని పొందలేదా?
చదువునందు రాణించలేక, తను చెప్పింది అవగాహన చేసుకోలేకపోతున్న శిష్యుని హస్త సాముద్రికాన్ని పరిశీలించి, నాయనా! నీకు విద్యారేఖ లేదు, చదువుకునే యోగం లేదు, కాబట్టి నీవు తిరిగి నీ ఇంటికి వెళ్లి, తగిన వృత్తిని స్వీకరించడం మంచిదని చెప్పిన గురువుగారి మాటలకు మనస్సు భారమై, ఇంటికి బయలుదేరి, మార్గమధ్యంలో దప్పికై, ఓ రాతిగిలక బావి దగ్గర ఆగి, దాహం తీర్చుకుంటూ, తాడు ఒరిపిడికి అరిగిన ఆ రాతిగిలకను చూసి, బలహీనమైన తాడువల్ల రాయే అరగగా, నేను సాధనతో విద్యను ఆర్జించలేనా అన్న దృఢ నిశ్చయంకు వచ్చి, పదునైన రాతిముక్కతో చేతిపై విద్యారేఖను గీరుకోని, తిరిగి గురువు చెంతకు వెళ్ళి, నిరంతర సాధనతో అనతికాలంలోనే విద్యను అభ్యసించి, సంస్కృత వ్యాకరణం వ్రాసిన పాణిని దృఢ సంకల్పం తన రాతను మార్చలేదా?
చిన్నప్పుడు మా అమ్మమ్మగారింటికి వెళ్ళినప్పుడు, అమ్మ, మా మేనమామగారు కష్టసుఖాలు చెప్పుకునేవారు. ఒకోసారి అమ్మ - మన తలరాతలిలా ఏడ్చయిరా అన్నప్పుడు, చేసుకునేవారికి చేసుకున్నంత అక్కాయ్ ... అయినా కష్టాలు మంచికే, అన్నీ తెలుసుకోవచ్చు, అయినవారు ఎవరో, కానివారు ఎవరో తెలుసుకోగలుగుతాం. మంచి చేస్తే మంచి, చెడు చేస్తే చెడు అనుభవించక తప్పదని తెలిసి మంచిగా బ్రతకాలని చూస్తాం. ఎప్పుడు కంటే దేవుణ్ణి ఎక్కువ తలుస్తాం, కష్టం గట్టెక్కాక దేవునిదయవలన బయటపడ్డామని తెలుసుకొని, ఎల్లవేళలా దేవుణ్ణి నమ్మండని పిల్లలకు మంచి చెడు చెపుతాం. అన్నీ మన మంచికేనే ... అనేవారు.
అందరం ఒకటి గుర్తుంచుకోవాలి - మనం ఏ కర్మ చేసినా దాని ఫలం అనుభవించటం నిశ్చయం. విధిరాతలు స్వయంకృతం. స్వీయకర్మలే మన విధిరాతలు. అంటే మన విధిరాత విధాతలం మనమే. గతజన్మల కర్మశేషాలే నేటి విధిరాతలయినట్లు, నేటి కర్మలే మరుజన్మ విధిరాతలు. కర్మలు చేయడం అనివార్యం. ఆ కర్మలలో కొన్ని ప్రారబ్దాలుగా మూటకట్టుకోవడం నిజం. అవి అనుభవించడానికి జన్మించడం తప్పదు. ఇలా పుట్టడం ... గిట్టడం ... తప్పదా ఈ చక్రపరిభ్రమణం ... రాదా ముక్తి?
వస్తుంది ... ఎప్పుడు? గీతలో కృష్ణ భగవానుడు చెప్పినట్లు... 'స్వకర్మణా తమభ్యర్చ్య సిద్ధిం విన్దతి మానవః'
ఎవరు కర్మఫలములన్నింటిని భగవానునికి అర్పించి, ఆసక్తి లేకుండా తన కర్మలు ఆచరిస్తారో, అటువంటి వారు నీటిచే అంటబడని తామరాకు వలె పాప ఫలితంచే ప్రభావితులు కారు.
vedaalalo 'yajurvedam' goppadi. yajurvedamlo naalgavakaandalo unna 'rudram' inka goppadi. rudram madhyalo unna 'panchaakshari' antakante goppadi. panchaakshari loni rendaksharaalu mari goppavi. aa rendaksharaalu - "shiva". shiva ante mangalam shubham ani ardham.
namasmaranat anyopayam nahi pashyamo bhavatarane ... ee samsaarika jeevitamlo manavajanma tarinchaalante naama smarana cheyali. bhagavantunni chere maargamlo naamasmaranam uttamam. shiva ane rendaksharaalu parabrahma swaroopam. 'shi' ante paapanaasanam. 'va'ante muktipradaanam.
lokasamastaanni tanalo nilupukoni, taane lokamaina vishwanaadhudu eshwarudu. aadidevudu, aadyantarahitudu ayina shivudu mana jeevanataattvikataku atisannihitamgaa untaadu. sukhadukhaalu ane dwandwala naduma saage mana jeevanayaanamlo dwandwalannintini ekanchese advayamuurtigaa gocharistaadu.
kaalakuuta vishaanni, seshanaagunu kanthamlo dharinchi undatam dwara mrutyunjaya roopatvam visadamoutundi. ganganu shirassupai dharinchi vishwamukti muulaanni swaadheenam chesukunnadu. agnimayamaina truteeya netram daggare chandrakalanu dharinchi undadam valla samhaarakarta pooshakatvaroopamai viruddha dharmaasrayatvaanni digdarsitam chestunnatlu telustundi. sarvalokaadhipatiyai kuudaa vibhootii vyaaghracharmaanni dharinchi paamunu medalo vesukoni, kapalam chebooni shmasaanamlo tirugade lokasivasankarudu vairagyamne shreshtamainadigaa vyaktam chestunnadu.
animaadi ashtasiddulunna - ontiki poosukunedi bhasmame. chuttukunnadi gajavastrame. dharinchedi nagabharanale. shivuni moodonetram ghnaananetram. nataraju swaroopam - kalaantarangudaina shivuni kalaa swaroopaaniki prateeka. swachchataku himalayam maaruperu. dharmaroopamaina vrushabhame vaahanam. chandrudu chittaaniki pratinidhi. ganga chanchalatvaaniki gurtu. puli swaardha chintanaku maro roopam. enugante niluvanta garvam. vaatannintini jayinchamani chebutundi sivatatvam. nandi dharmaniki sarpalu nirbhayatvaaniki nidarsanam.
bhasmanni minchina pavitramainadi ee srushtilo vere emi ledu. janmantara paapaalanu dahinchi vesede bhasmam. kabatte, bhasmaniki 'vibhooti' ani paeru. vibhooti ante aishwaryamanee ardhamundi.
taanu garalaanni mingi lokaniki amrutam dakkinchina ee neelakanthuni nettina neellu kummariste chaalu, mecchi varaalu kuripinchestaadu. dosedu neella abhishekam, chitikedu boodida alankaram, kuusinni bilvapatraalu, kaasinni ummettapuvvulu, 'sambho sankara saranu saranu' anna smaranake pongipoye bolasankarudu. .
saamaanyudaina, sampannudayina, vidyaavantudayinaa, avidyaavantudayinaa, mitrudayina, satruvayinaa pasuvayinaa, purugayina ... andaruu sivayyaku samaname. anduke -
suhrudvipaksha pakshamo, trunaaravinda chakshu sho, praja mahimahendrayo, sama pravruttikah ... ani sivatandavastotram loo ravanasurudu keertistaadu.
sarvasrushti samaanatvam sivatattvam. aastikudu, naastikudu, ghnaani, agnaani, devatalu, raakshasulu, balavanthudu, balaheenudu, sarvagrandha parayanudu, niraksharaasudu.... andarneeadarinchi anugrahinche premaparavasudu shivayya.
ravanudu rakshasudani telisina anugrahinchaadu. bhasmasurudu krutaghnudani telisina varamichaadu. doshabhooyishtulni saitam nettina pettukone bhaktasulabhadu sankarudu. enthati paapacharitulanainaa puneetam chese dayantarangadu.
saalepurugu sarpam, enugu premake paravasinchi mokshaanni prasaadinchesaadu. chettunekki, bhayamto raatrantaa melukuvagaa undadam kosam konni aakulu vesesariki vilukaadini kuudaa aadaramgaa akkuna cherchesukunnadu. adhikapanulatho kashtimpajesina, avamaaninchina, avarodhinchina .... novvaka noppinchaka chedarani bhaktito, deepaaraadhana chese chaakali poliki swargapraaptinchi. okanoka roju, visuggaa oo illaalu visirina malina vastraanni aanandamgaa sweekarinchi, subhraparachi, vattulugaa chesi veliginchina beeda braahmanuki jeevanamuktine prasaadinchina kaarunyamuurti. enthati karunasaliyo kada, ee gunde challani devara.
vaedaalu -vaadaalu, paanditya charchalu - paamarula prasnalu, tarkaalu - meemaamsaalu, sotkarshalu - salahalu, sogasulu -beshajaalu, avasaram ledu bhaktiki. swachchamaina prema kanabariste chaalu kadilipotaadu, karigipotadu, karunistaadu ee bhaktavatsaludu.
mahadeva mahadeva mahadeva ani mummaru uchcharinchunattivaarika eshwarudu okamaru smaranaku muktinichi, migilina rendumaarlu smaranaku runapadi untaadu.
channeeti snaanaalu, nitya deepaaraadhanalu, aalaya sandarsanaalu, abhishekaalu archanalu, ashtottaraalu, sivanaamasmaranalu ... pratee kaartiikamaasamlo entomandi chestunnaru. mari vaarikenduku mukti ravadam ledu??? mari pai kadhalannee abaddama??? idhi appati naa sandeham.
sivaarchanalo potipadi tamani taamu arpinchukunetanta drudabhakti saaleedu paamu enugulaku unnandune sivasaayujyamune praaptimpajesaadu aa srikaalahastiiswarudu.
tanakunna saktilo notidaaraalatoonee tanakai goodu kaadu, shivunikai gudi kattindi saaledu. aa reetilo manam kuudaa, mana buddhisaktini aasaladaaraalanu aastulu antasthula chuttu tippakunda, kaasta parameshwaraarpanam cheste mukti vastundi.
tanadaggarunna viluvaina manini shivuni mundu petti bhaktito poojinchi tapinchedi paamu. adhe reetilo manalo busalukotte arishadvaargaala paamunu patti paramaatmuni chuttu tippi tapiste mukti vastundi.
tana tondam ninda jalamunu nimpi apara bhakti paravasamto sivaabhishekam chesedi enugu. atulane dehame nenanna balamaina ahantho madhinchina manassane gajaanni ankusamane akunthita bhaktito adupulo petti sivakainkaryaaniki upakramiste kaivalyam vastundi. aa moodintila oke dhyasatho chittasuddhito tapanatho manamuu aaraadhinchaali.
vrukshamoolamlo sivunni darsinchi, akkade sevistuu vundipoyina bhaktitvame sthiratvam, e vankaralu laeni ekagrataye tinnani tanam. chekku chedarani pattudale dheeratvam. manodrushtini chedaraneeyakundaa sivunne darsistuu, tana drushtini nammina shivunike nivedinchadam sarva samarpanam. aa reetiloonae mana divya chakshuvutho antaraalayamlo nunna sivunni darsinchi, trikaranaalanu sivaarpanam cheste mokshamostundi.
shivuni mahimalni gurtinchi aaraadhinchadame bhakti. pai kadhallo chaalaavaraku gatajanma punya praarabdhaalu kalisivacchaayani naa bhavana. anduke peddalu poorvajanma sukrutam vundaaliantaaru. manam kuudaa chese saadhanaalu vrudhaa povu. e janmalono kalisivacchi muktini prasaadistaayi.
manassunu suddhi chesukovadam "abhishekam". atyaasalanu vadilinchukovadam "vibhooti dhaarana". nene anna aham, naadii anna maaya, nene chestunna anna criya - ee moodu bhaavaalanu vidichipettadam "tridala samarpanam". appude tejomayamaina "aatmalingam" kaanchagalam.
maanavulaku maanasikamgaa, saareerakamgaa, aardhikamgaa, santaanamtho, santaanalemito, bandhumitrulatho, bayatavaaritho, oohinchani ghatanalatho ... ilaa samasyalu anekam. okosari ee samasyalu okadaani vembadi okatigaa , ookummadigaa eduravvadamtho aneka satamatalu ...
aa paristhitullo - aa vipulunni, ee vipattulanundi vidipinchamani, vinnavinchukuntam ... vimuktini kalginchamani vividhareetullo vedukuntam, vilapistam, chivariki visigi kalado ledo nani sandehistam.
sarigga naa snehituraalidi ide anubhavam. tano manchi saadhakuraalu. bhaktiparuraalu. aina kashtala naduma kalatapadi kalado, ledo ani sandehinchindi. eppuduu evvarikee elanti apakaaram cheyani maaku endukinni kashtaalu ani vaapoyindi. bhagavantunni nammanivaaru haayigaane unnaaru, bhaktulake kashtalanni antuu ... vedanalo vivechana vidichi vilapinchindi.
jeevitamantene sukhadukhaala sangamam. anubandhaalu, aatmeeyatalu, anandakara anubhoothulatho paatu ... ennenno avarodhaalu, avahelanalu, aavedanalato kuudina prayaanamae jeevitam. andari jeevitagamanamlo ettupallaalu sahajam. vaatinunchi paataanni nerchukuntu munduku saagithene gamyam cherukogalam.
manaku kaligina apakaaraala maruguna edho upakaaram daagivundi. mana bratuku bandini munduku nadipinchadaaniki edurayye kashtaalu korada debballantivani oo chaina tatvavetta sadbodha.
manakanna konni lakshalamandi bagundi undavacchu. cony, konni kotlamandikanna manam bagunnamanna nijaanni gurtinchaali. atupai
pratikuulatala naduma vunnappudu, mana ee sthitiki kaaranam ... mana bandhuvulu, chuttu vunnavaaru, talaraatalu, grahaaluu, duradrushtaalu, aardhika sthitigatulu kaaranamani bhaavistuu asaantiki lonautuntam. bayata prabhaavaalani manam tappu pattinantakaalam dukkhanni moyaka tappadu.
okosari mana asaantiki edutivaaru kaaranam anukuntam cony, adhi tappu. mana aanandaaniki maname kaaranam. mana manobhavanale kaaranam. bahya prapancham, bayati vyaktula manastatvaalu, pravartana mana aadheenamlo undavu. edutivaaru ardham chesukoledano, vimarsinchaarano, anugunamgaa lerano bhaavistuu chiruvedanaku lonautam. edutivaaru maarithe bagundunu, manalnee ardham chesukunte bagundunani talapostu talladillinantakaalam ashanthe. maarpunu mana nunchi kakunda edutivaarinunchi abhilaashistuu undadam vallane maanavasambandhaalu balaheenamoutunnaayi. daaniki badulu maname konchem mare prayatnam cheste baguntundi. itarula saayam, saanubhooti kanna mundugaa mana aalochanalo maarpu ravali. manam maarithe manam baguntam. kramena manatho vunnavaaru maarutaaru. nootiki nooru saatam e okkaru perfect kaadu, chinna chinna tappulu, balaheenatalu andariloonuu untaayi. vaatini parigana loniki teesukokunda saamarasyamgaa undagalagaali. okinta sardubaatutatvam undaali. sardukupovadam ante aparaadhamuu kaadu, avamanam kaadu, asamardhata kaadu, manassuni noppinchukuntuu, nissahaayamgaa, tappanisarigaa naduchukovadam kaadu. appati paristhitini, edutivaari sthitini anchana vestu, daaniki taggatlu spandistuu, noppinchaka novvaka, samayasphoorthitho, aatmeeyamgaa pedda manassutho vyavaharinchadame sardhukupovadamante.
okosari tappudu bhaavaalu erparachukuntam. cony, mana oohalu, bhaavaalu annee nijam kaavu. nijam teliyaalante avagaahana, nisita pariseelana, nigraham, sweeyashodhana avasaram.
tappulu cheyadam sahajam. aa tappulni oppukoni, vaati nunchi paatham neerchukoni, tirigi aa tappulni cheyakunda sagipovadam vignata. gatamlo sambandha bandhavyala vishayamlo nenu chesina tappidam nako gunapaatam nerpindi. konni baadhyatala nirvahanalo biji bijiga parugulu teestuu, yem kolpoyano telusukunnaanu. ardham chesukunna aatmeeyulu netiki akkarane unna, vaari vaari avasaraalalo asara kalekapovadam ... badhakaram. entasepu manakosame kakunda sannihitulakai aalochinchaali. kaasta manavaarni pattinchukovadam, vaari avasaraalani gurtinchadam, aapeksha choopinchadam, premagaa palakarinchadam chesinappude aatmeeyatalu perigi andarimadhya satsambandhaalu nelakontaayi. bandhamanedi oka aatmeeya grandham. porapaatlu , porapochaalu anevi andulo konni putalu matrame. veetini savarinchaale gaanee, konni putalakai mottam grandhaanne chimpeyakudadu.
gatamloniki bhavishyattu loki kakunda vartamaanamlo untuu, pratikuulatalanu vadili saanukuulatalanu enchukoni, manapai manaku drudanammakamto, dhairyamgaa oo nibaddhatato sagipovadam vivekavantamaina pani.
okati nijam - jeevitamlo edurayye pareekshalu, manam vaatini ela edurkontamane daannibatti vishaadamgaano, vinodamgaano untaayi.
sukhamuu - dukkhamuu, manchi - cheduu, cheekatii - veluguu ... annee sahajam. enno sanghatala samaharame jeevitam. edurayye anni sanghatanalnee mundugaa oohinchalem, nirnayinchalem, cony; ela edurkovalo, ela malachukovalo mana chetullone untundi. oka harivillu tayaaravvaalante endaavaana rendoo kavali. mana jeevitaalu sobhillalante kashtasukhaalu rendoo anubhavinchaali.
sariiraaniki haani kaliginche aaharam, manassuki glani kaliginche aalochanalu vidichipettinappude aarogyavantamaina aanandakarajeevanam saadhyam. mruduvaina maata, dayagala chuupu. snehapurvaka satsambandhaalu, maryadakara pravartana, niraasanu niluvarinchagalige manobalam, ardham chesukovadam, aatmeeyatanu nilupukovadam... alavarchukunte chaalu - anandakara jeevanam mana sontam. manakante entomandi ekkuva baadhalu padevaarunnaaru ee lokamlo. vaari vaari kashtaalamundu manadem pedda kashtam kaadu. ramakrishna paramhamsa. vivekaanandudu, prahlaadudu, sakkubai, meerabai ... ilaa endaro bhaktulu kashtaalanu edurkonnaru. veedani vaadani bhaktito vishwaasam viduvaka vimalachittulai yem saadhinchaaro andarikee viditame. alaane linkan, abdul kalaam taditarulu baalyamlo anubhavinchina kashtalenno... aina annee bharinchi entha unnatasthitiki cherukunnaro andarikee viditame kada.
okati gurtinchandi, chaalaavaraku chaalaamandi mahaneeyulandaru dukkhalanunde jeevitapaataalu neerchukunnaaru. dukkhale vaarilo nidraanamaina/ nidraanaavasthalo unna saktulnee, pratibhaalnii abhivyaktam chesaayi... anna vivekaananda maatalu satyam.
manakandarikee puurvam chesina karmala phalitamgaane ee janma praaptinchindannadi vispashtam. ee janmalo tappulu apakaaraalu cheyakapovachhu gaanee, jatha janmalalo chesinavanibatti praarabdhamgaa samakuurinavee ee bandhaaluu, baadhalu.
dhanadhaanyaalu pasuvulu, putrulu, mitrulu streelu, gruhalu modalaina vaatiki kaaranabhootamaindi ee sareeram. ee dehamlo unna jeevudu ivannee anubhavinchi mallee ee janmaloni karmaphalaanni anubhavinchatam kosam ituvanti tanuvunu tirigi dharistaadu. aakaasamloki egiripoyina, bhoomilo doorinaa, dikkulaku paripoyina, ekkada dagina karmaphalaanni anubhavinchaka tappadani teliyajestaadu.
kashtaalu edurautunnaayani kumilipoku. janmajanmala dushkarmala valana vachina ee kashtaalu mana paapaala praarabdham nundi vimuktini chestunnayi. alaane sukhalu dari cherayani pongipoku. janmajanmala satkarmala punyam tarigipotundani grahinchu. punyamnu harinche sukham kanna paapaalanu harinche dukkhame sreyodaayakamantaaru shree sundara chaitanyaanandulavaaru.
bhaktilo pushti undaali. e chinna avaantaram vahachinaa archinchadam manestam. apavaadu vechestam. saanukuula paristhitullo pongi bhagavantudunnadani, pratikuula paristhitullo krungi unnado ledonani bhavinchadam sarikaadu. bhagavantudu manchivaallaku kashtalanichedi vaarini uttamulugaa malachadaanike nannadi aadhyaatmika anubhavagnula maata.
bhagavantudu baleeyamaina sankalpamtho eelokaanni nadipistuu vunnadu. bandlanu odalu cheyadam, odalni bandlu cheyadam aayanaleela. edho praasaadinchaadani paravasinchelope. maredo pattilagesukuntadu . bratuku edaarilo vairagya jwaalalu ragulutunna vaela ekkado suduuramgaa sukhala endamaavulni chuupistaadu. manam aasinchedi okataithe, aayana saasinchedi marokati. ayithe, antimamgaa bhagavantuni praticharya venuko paramaardham daagi vundanee, aayana shikshalu vesevadu kaadani, sastrachikitsakudenana ardhamoutundi. aayana chese gaayalu taatkaalikamgaa badhinchina, saasvatamgaa manalni swasthatha parustaayani viditamavutondi - swami ghnaanadaananda
okkokkasaari bhagavantude mana sthirachittaanni pareekshinchadaaniki, pavitrakarinchadaaniki baadhalu kalgistaadu. anduke, saadhakudu baadhala madhya chediripokudadu. manalni malichenduku vachinave ivannee ani bhaavistuu, baadhalanu dooram cheyamani paramaatmanu praardhinchaka, baadhalanu tattukune saktinivvamani paritapinchaali. bangaaru naga sobhaayamaanamgaa tayaarayyemundu nippullo entagaa kaalindo, sammetapotlanu entagaa bharinchinado kada. rokalipotulaku mukkalugaani biyyame bhagavadaaraadhanaku upayogapade akshintalainatlu, jeevitamlo debballanti baadhalu tattukoni viragani chedarani chittadaarule bhagavatpraaptiki paatrulauduru.
kashtaalu kalatalu kanneeru la naduma kalavaramutho manugada saaginche badulu taamu puurvamu chesina dushkarmala patla praayaschittam, bhagavantuni nu krupakai prayatnamuu cheste chaalaamatuku karmalanundi vimochanam labhistundi.
bhagavaddhyaanam, japam valana maanasika paapaalu nasistaayani, bhajana sankeertanala valana vaachikapaapam. upaasana archana yagnayaagaadulu valana saareerakankaa chesina paapaalu parihaaramoutaayani suuchistunnaayi.
alaane dhanam kosam chesina paapaalu daanaala valana, manassutho maatatho kriyatho chesina dushkarmalanevi tirigi manassutho maatatho kriyatho chese sukarmala dwara samasipotayani saastraalu spashtam chestunnayi.
jeevitamlo praaptinchina vaatitho trupti padatam nerchukunna vyakti ennaduu vichaaraaniki gurikadu; adhi chetakaani vyakti eppuduu dukkhaniki guri avutune untaadu!
subhodayam bhaaratii antuu, watsap loo palakarinche nenu ilaa lekhalo pratyakshamavvadam emitani anukuntunnava? kaaranam vundoyi ...
e prakaaramugaanainanu e jeevikainanu praagnudainavaadu santosham kalugachesedu kaaryamune cheyavalenu. adiye sarveshwaruniki goppa pooja.
nee ee messeg thoo koddirojula kritam naalo jarigina sangharshananu neeku cheppaalanipinchi, adanta watsap loo telapaleka fon badulu pennu pattukunna.
roojoo paavutakkuva aiduku levadam, snaanaadikaalu pooja, aapai vantaavaarpu vagairaalu..... madhyaannam oo araganta sedateeradam... tirigi panulu praarambham... anni muginchukoni padakondintiki padukovadam. idhi saadhaaranamgaa naa kramam tappani nitya dinacharya. ayithe gatha koddirojulugaa nenu lechesariki puvvulannee evaro kosestunnaru. nenu gamaninchindemitante - marning wack ku oo kavarutho bayaluderadam, poovulu koseyadam, prahari lopalunna mandaaramokkanu karratho vanchi koseyadam. vicharakaramemitante - aa hadavidilo chala puvvulu neelamayam, kommalu viricheyadam... pch...
sarigga puvvulu leka poojalo edho asantrupti. oo rojaithe assalu puvvulu levu. kaasta tulasidalaalatoe pooja munginchaanu gaanee, manasanta veliti.
bhaaratii, naa chinnappudu, nannamma devunipaatalu paadutuu... peratlo poovulanu, tulasidalaalanu poolasajja ninda kostunte, aa paatalu vintuu, nenuu konni puvvulu kosi sajjalo veyadam... nannamma naa ee chinnipaniki murisipotu... naa bangaaru talli, entha saayamo naakuu... ani antuu, naa mokham chuttu cheyi tippi tana talapai metikalu viravadam... oo andamaina ghnaapakam. madilo madhuramaina sajeeva drushyam.
nenu inter chaduvutunnappudu, osaari naannammanu adigaanu, poojaku poovulu, tulasidalamulu, deepaalu, agarabatti dhupalu, karpura neeraajanamulu endukani?
manalni suddhi chesukovadaniki. snaanaadikaalu sariiraanni, poojaadikaalu manassuni suddhi chestayi. bahya suddhitho paatu antarasuddhi kuudaa undaali talli. paramaatmudu anni chotla vuntaadu. andariloonuu vuntaadu. cony, manam darsinchukolem. aayananu darsinchadam saamaanyulaku saadhyam kaadu. manassu chanchalam chapalam. oo chota sthiramgaa undadu. ee loukika lampataala naduma bhagavantunipai manassu lagnam cheyalemu. anduke mana maharshulu vaedaalni aadhaaramgaa chesukoni, niraakaaruniki roopam, deepam, dhupam, pushpam, teerdham, naivedya nivedana... ilaa aneka prakriyalanu erparichaaru. manavajanma nirardhakam kaakuudadani, mana manassunu rojulo koddi samayamaina bhagavantunivaipu maralchadaaniki, bhagavantuni chentana bhaktuni manassu ekaagramonarchadaaniki, saamaanyabhaktulanu tarimpajeyadaanike ivannee erparichaarani nannamma cheppindi. kontakaalam pidapa nannamma cheppindi ardhamaindi. appatinundera, pooja cheyadam alavadindi.
nijame kada, baahyakriyalu antarasuddhikai sahakaristaayi. praadhamikamgaa parabrahmam nandu chittam lagnam cheyavalenanna anduku anukuulamaina sthaanam saadhana undaali kada.
sthoolam gaa erpariche ee poojaadi prakriyalanni bhagavantuni vaipu puurnamgaa maraladaanike. sampuurna samarpanabhavam alavadadaanike. echhata druggochaaramagu sthoolaprakruthi yantayuu pavitramgaa nunduno, achata mana suukshmaprakrutiyagu manomayakosam parisuddhasthiti nondunu.
panchendriyaalatho paatu manasunu ekagram cheyutake ee pooja yerparichaaranipistunda. divyamangalakaramagu bhagavat roopamunandunu, deepa dhupa karpuradi jyotulayandu netrendriyam, sugandha dhupavasanalache ghraanendriyamu ekagrata nondunu. ganta sankhadhvanulalo karnendriyam leenamagunu. bhagavannamocharanalachale jihwendriyam layinchunu. parimilamilita sheetaladaayakamagu chandanadulache twagindriyam saantamu nondutundi. veetanninti moolamgaa manassu ramistundi kada.
bhaaratii, ippudu nenu chesina pooja mahayaithe ganta lope. cony, aa okka ganta migilina 23 gantala jeevananku saktidaayakam. sare, asalu vishayanku vastaanu... aa roju puvvulu lekunda chesina poojatho okavidhamaina asantrupti. intlo andarikee tiffins, vanta tatimma panulu puurtayyeesariki 11 ayindi.
daggaralone gudiki veladaamanipinchi vellaanu. darsanam anantaram bayatametlupai kuurchoni prasaadam tintundagaa, aa prakkane kuurchunna kondaru, shraavanamlo teesukovaalsina cheerala gurinchi, e shapulo konalo, konalanukuntunna bangaram gurinchi, aapai tv seerials gurinchi gattigaa matladukuntente... gudiki vachindi induka... okinta baadhatho gudi lopalaku marala vellagaa, oo 10 sam|| paapa tana puttinarojani andarikee oo pandutho paatu sivaananda lahari pustakamunu ichindi. achate oo muula kuurchoni sivaanandalahari chaduvutundagaa ee slokamulayandu manassu nilichindi ...
oo umaapatii! emi aascharyam? manavudu telivi takkuvavaadai, nee aaraadhanakai puvvulanu sekarinchavalenani lotaina cheruvulaloki digutunnadu, nirjanaaranyaalalo, ettaina parvataalalo paribhramistunnaadu. cony manassane padmaanni neeku samarpinchi ichata sukhamgaa sthiramgaa vundadam telusukolekunnadu kada.
gireesa! chetilo bangarukonda, sameepamlo kuberudu, kaamadhenu, kalpavruksham, chintamani munnagunavi gruhamlo raajillutundagaa, shiropari bhaagamlo chandrudu prakaasistundagaa, samasta mangalaaluu nee padapadmala sannidhilo undagaa, nenu neekemi ivvagalanu? naa manopushpamunu neekarpistunnaanu sweekarinchu.
nijame kada, manopushpam samarpinchavachhu kada... aanandamanipinchindi, naa asantrupti pogottadanike bhagavantudu ilaa anugrahinchaadanukuntuu intiki bayalderaanu. madhyaannam andari bhojanaalu ayyaka, kaasta sedha teerudaamani manchamekkaanu. nidra raledu cony, oo sandeham manassunu tolavadam praarambhinchindi. krindapadina puvvuluu, vasana chusina puvvuluu poojaku panikiraavantaaru, mari bandhaala krinda padi, enno vishayam vaasanalanu tagilinchukunna ee manopushpamnu ela samarpinchagalanu?
emaindi naaku, endukinni aalochanalu... asahanamgaa anukuntundagaa fon ring... matladi, watsap chudadam modaletta. andulo oo frend pampina messeg chudagaane aanandam punahpravesam. aa messeg -
modati pushpam ahimsa. ahimsa vaemanamkaayai: praanimaatra prapeedanam ... sareera mano vaakkulatoe badhimpakunduta ahimsa. vayassu reethyo, saareeraka sakti taggo, baadhyatalu perigo ... kaasta chiruburulu ...ilaa appudappudu vaakku himsa chestunna.
ika rendavadi indriya nigraham... praarabdha prapanchaanuraktini vidichi, bahirmukhamagu indriyamulu nigrahinchi antarmukham chestu,taamaraakupai neetibottula manugada saaginchadam ... anukunnanta suluvu kadura..... kaaranajanmuraalaina seetammavaari netrendriyame mayaledi venuka parugulu teeyagaa, saamaanyuraalini ee mayaprapanchabandhala venuka parugidadamlo aascharyamemundi?
moodava pushpam sarvabhoota daya. sarvajeevula yeda dayagaa undadam. hu... vanta chestundagaa vantagadi prakkanunna prahareegodapaiki kaakula raaka... kaasta tiffino, biscatso ... edunte adhi pedithe, adhi chusina mamayyagaru alaa pettadam valane roojoo kaakulu vastunnaayani, goda ninda rettale ani chiruburulu. antavarakuu kanipinchani srivaaru, ennisaarlu cheppinchukuntav, peddavalla maataki viluvivvava, manars ledu, comansens ledu... mettamettani chivaatlu. ademito cony, attayyagaaru, mamayyagaru dandakam eppudu unna, ekkaduntaro gaani, eeyana aa tainki pratyaksham... (navvaku gaani, mamayya, attammagaarla chiruburulu tagginchadaaniki mavari rangapravesam, chivaatlu...) aina manassu chivukku mantundi. comansens unna aa tandreekodukulu bhojanam chesetappudu kancham chuttu antley. table manars lenidi veeriki, wal manars lenidi kaakulaki... madhyalo naaku titlu. mellagaa manassu sanigina gonigina annee kasepatilo maniginave. chinna bhootadayake phalitamidi. ika migata pushpaalu gurinchi yem cheppanu... naa hrudayapudotalo puurtigaa vikasinchani virulivi. vidavani virulatho vishnuvuni ela poojinchanu? aalochanalu aapi, marala sivaanandalahari chadavadam modaletta...
oo kapali! aadibhikshu ! naa manassu oka kotivantidi. adhi eppuduu samsaaravyaamohamane mahaaranyamlo sancharistuu, sundaraanganala chuttu tirugutuu, aasaaruupa saakhalapai dumukutuu, , kshanam teerika lekunda atuitu parugulu teestuntundi. anduvalla naa manassane kotini neeku arpistunnaanu. daanni bhakti ane taadutho gattigaa katti, nee aadheenamlo unchuko swami!
nijamekada, matti, buradalalo aadukoni intikochina biddani talli dari cherchukoda? bidda ela unna, daricherchukunna tallilaane, aa paramaatmudu ela nenunna, nannu daricherchukuntaadani anukogane entho swaantana.
naa ee bhaavanalu ammatho panchukunte, sakala srushtikartaku ee phala pushpaadulu epati? mana pratee kriyaloonu bhakti, nishta shraddha kaligiyundutaye pooja. aina, talli! chivaralo
antuu kshamaapraardhana chestam kadamma, mana poojalo e lopalunna kshamistadamma aa bhagavantudu ani amma cheppaka chala haayanipinchindi.
bhaaratii, naa ee lekha suttigaa undavacchu, cony, inchuminchugaa pratee vishayam, naa bhaavaalu neetho panchukovadam naa alavaatu kada. naaku mukti, aatmasaakshatkaaramllaa pedda vishayaalu teliyavu. cony, roojoo vekuvane chesukune pooja, samayam unnappudu kaasta aa daivapustakaalu chaduvukovadam, naamasmaranam ..... deeni valana pratikuulatabhaavaalu ekkuvasepu manassulo niluvaka, prasaantamgaa jeevanam saagutundi. ide naa chiru saadhana.
vaidikakaalamloni anni puraanetihaasagaadhalu dhaarmikamgaa untaayi. sandesaatmakamgaa untaayi. idhi grahinchadam taratama aalochanaabedhaalanu batti, yogyatanu batti ardhamoutuntaayi. konni konni tama tama vignatatoe andukovalsiyuntunda. satyam telusukovalante, avagaahananu penchukuntuu, pratee ghatananu paaramaarthikamgaa pariseelinchandam alavarchukovali.
mundugaa talli seetamma gurinchi ardham chesukundamantu ... peddalu cheppagaa... vinnadee, chadivinadii ... naa chiru avagaahana meraku, ilaa badulicha -
bhagavantudainaa maanavunigaa janminchinappudu maanavunigaane jeevinchaali. prakrutilooniki digivacchina paraatparudu prakruti vidhi vidhaanaanni anusaristune, anubhavistune, dushta sikshana, shishta rakshana chestu manavudu maadhavudugaa ela maaraalo teliyajeyaali. lokanni rakshinchaalanukunnappa ee lokamlo okarigaa bratakaali kabatte, entho sahanamtho saadaasiidaagaa oo chakkati bharyaga tana bhartanu anuvartistuu jeevinchina mahaa saadhvi seetammatalli. entho vignata gala seetammatalli, tana praativatyamto ravanudu tanani ettukellinappude samharinchagala dheeshaali ayinanu, tana bhartache rakshasa samharam jaripinchi, dharmanirati, satya aunnatyam, raajaneeti, manavudu maadhavudugaa ela maaraalo ramulavari dwara lokaniki teliyajeppaalani bhaavinchina dodda yillalu. atuvanti seetamma, sriramuni vamsakuram tana garbhamlo jeevam posukuntunnappudu, aa vamsamunu nilabettaalane tapistundi tappa, taanu emi chesukodu. seetammatalli bharta manaserigina dharmaanuvarthuraalu. ippatikaalamlaa saraina utteernata ledano, anukunna kalaasaalallo seetu raledano... chinni chinni ibbandulaku avivekapu aalochanalatho aatmahatyalu chesukune maanasika durbalata aanaadu ledu. ee kaliyugapu drushtitho aa yuganni veekshinchadam tagadu.
satyam ni asatyam kappagaladu gaanee, satyamnu kaalchaledu. cony, satyam veluguchusthe asatyam boodidavutundi. satyamaina seetanu agni kaalchaledu. ee satyamnu andaruu grahinchaalane paraayivaani charalo kontakaalam vundivacchina seetanu ramudela sweekarinchaadanna lokapavadu rakudadane seetammache agnipravesam cheyinchaadu. ayinanu janaapavaadu tappaledu.
1. rajyadhikaram vamsapaaramparya sankramanam. raajyamlo andaruu nannu angeekarinchi rajuni cheshaka, rajadharmamnu paatistuu seetammanu vidichipettadam.
ayithe dharmasookshmam neenigavaadu sriraamachandrudu. raajyapaalananu vidichipettadam swadharmaaniki viruddham. aa kaalamlo rajadharmaanni anusarinchi oka raju tana prajalaku susthiramaina paalana, rakshana andivvadaaniki avasaramaite swasukhaanni, praanaanni tyajinchaali. raja dharmam sarva sammatam. bhartadharmam vyaktigatam. anduche seetaa parityaagam tappanisaraindi. alaa kakunda, seetakai simhaasanaanni vidiste - vyaktigata soukhyamkai vamsaparuvuni, rajadharmaanni tappinatlavutundi. swadharmaanni veedinatlavutundi. ee reetilo chesinatlayithe, tana poorvijulu swaayambhuva manuvu nundi tana tandri dasaradhuni varaku kalankaanni, tana tadupari vamseekulaku adhogatini testundi. idhi vamsa pratishtaabhamgam. anduche garbhavati ayina seetammanu vidichipettaadu. adhee ekkada... nattadavilo kaadu, nayavanchakula naduma kaadu, keekaaranyamlo kaadu, keechakula naduma kaadu, maharshulu rushulu nadayade surakshita pavitra praantamunaku daggarlo. idhi andaruu gurtiste baguntundi.
manaku ardhamaina, kakunna mana puraana itihaasaalalo pratee ghatana venuka chakkati paramaardhamuntundi. idhi satyam. anduke - trikaranasuddhigaa shraminchi sodhinchi, chedinchi saadinchu ... lee, melko ani antaaru swami vivekaanandulavaaru.
treta, dwapara yugamulandu pantalu pandakapoyina, akaala maranamulu chendina, e kashtam erpadina... rajune prasninchevaaru. raja! nee paalanalo ekkado edho tappu jarugutundi, anduke ilaa jarugutundani nindinchevaaru. raju maharshulatho, mantrulatho aa tappidam ekkada jarugutundo kshunnamgaa pariseelinchi, sarididdi dharmanusaram paripaalana sagedi. atuvanti rajapalanalo andaruu entho subhikshamgaa surakshitamgaa undevaaru.
aa yugamlo dharmam - satyam ane paadam kuntupadi migilina moodu paadaalapai nadichindi. satyam masakabarithene seetaaraamulaku janaapavaadu tappaledu. ee yugamlo dharmam - muudupaadaalu koravadi, daanam ane paadampai nadustundi. anduke inni vaadanalu.kutarkaalu. tarkaaniki andadu satyam.
aayushshu teero, javasatvaaludigo nasinchipoyina bhautika sareeraalu vaarasatvam bharinchaleka marosareeraaniki karmalni badilichestaayi. sareeraalu nasinchina karmasheshaalu nasinchavu. vennante vastaayi, ventaadutune untaayi. aa karmaseshaalanubhavinchadanana marala marala janminchadam.
manaki aa karmasheshaalu gurtundaka povachu cony, marichipoyinanta maatraana manavi kakunda povu. ide vidhi leda talaraata leda lalaatalikhitam.
karmalaku maranam ledu. manishi maraninchinaa karmalu marojanmaku payanistaayi. gatajanma karmalu kantiki kanipinchavu. cony, ee janmalo anubhootamoutaayi. poorvajanmala cormabis falale vidhiraatalu. gtajanmala karmalaseshaphalanku ante vidhiki , neti karmala phalitanku anusandhaanimpabadi saagutundi eejanma jeevanayaanam.
saadhaaranamgaa kashtakaalamlo leda duhkha samayamlo gaani, anukunereetilo jeevanam saaganappudu, anukoni avaantaraalappudu anipistuntundi - idantaa mana talaraata ani. manachetilo edeeledu, talaraata ela vundo alaa jarugutundi, tappinchukolemani bhavistam. idho niraasaavaadam. praarabdhame manishini nadipiste, antaa vidhiraata prakarame jarigithe ika manishi cheyalsindi emi leda? vidhi chetilo manam keelubommalamaite ika manam cheyagaligindi emundi? idhi naa talaraata ani anukunnantakaalam aavedana tappadu, niraasa veedadu.
janminchina prateejeevi vidhiki talavoggaka tappadu. cony, pratiokkariki vidhini edirinchesakti vundi. vidhi baleeyamainade kaavochu... cony, daanini maarchukovachhu... vajra sankalpamtho, nirantara saadhanatho, akunthita bhaktito. induku udaaharanamgaa konni gaadhalu gurtuchesukundam -
vidhiriityaa alpayushkudaina satyavantuni vivahamadi, tana aatma vishwaasamtho, vajra sankalpamtho yamunni edirinchi tana bhartanu bratikinchukunna saavitri - satyavantula kadha manandarikee vidhitame.
padahaaru ellu matrame aayushshu unna markandeyudu tana akunthitabhaktitho yamunni jayinchi, shivuni aasissulatoe chiranjeevatvaanni pondaleda?
chaduvunandu raninchaleka, tanu cheppindi avagaahana chesukolekapotunna shishyuni hasta saamudrikaanni pariseelinchi, nayana! neeku vidyarekha ledu, chaduvukune yogam ledu, kabatti neevu tirigi nee intiki velli, tagina vruttini sweekarinchadam manchidani cheppina guruvugaari maatalaku manassu bharamai, intiki bayaluderi, maargamadhyamlo dappikai, oo raatigilaka baavi daggara aagi, daaham teerchukuntu, taadu oripidiki arigina aa raatigilakanu chusi, balaheenamaina taaduvalla raaye aragagaa, nenu saadhanatho vidyanu aarjinchalenaa anna drudha nischayanku vachi, padunaina raatimukkato chetipai vidyaarekhanu geerukoni, tirigi guruvu chentaku velli, nirantara saadhanatho anatikaalamlone vidyanu abhyasinchi, samskruta vyaakaranam vraasina paanini drudha sankalpam tana raatanu marchaleda?
chinnappudu maa ammammagaarintiki vellinappudu, amma, maa menamaamagaaru kashtasukhaalu cheppukunevaaru. okosari amma - mana talaraatalilaa edchaira annappudu, chesukunevariki chesukunnanta akkay ... aina kashtaalu manchike, annee telusukovacchu, ayinavaaru evaro, kaanivaaru evaro telusukogalugutam. manchi cheste manchi, chedu cheste chedu anubhavinchaka tappadani telisi manchigaa bratakaalani chustam. eppudu kante devunni ekkuva talustam, kashtam gattekkaka devunidayavalana bayatapaddamani telusukoni, ellavelala devunni nammandani pillalaku manchi chedu cheputam. annee mana manchikene ... anevaaru.
andaram okati gurtunchukovali - manam e karma chesina daani phalam anubhavinchatam nischayam. vidhiraatalu swayankrutam. sweeyakarmale mana vidhiraatalu. ante mana vidhiraata vidhaatalam maname. gtajanmala karmasheshale neti vidhiraatalayinatlu, neti karmale marujanma vidhiraatalu. karmalu cheyadam anivaaryam. aa karmalalo konni praarabdaalugaa mootakattukovadam nijam. avi anubhavinchadaaniki janminchadam tappadu. ilaa puttadam ... gittadam ... tappada ee chakraparibhramanam ... rada mukti?
vastundi ... eppudu? geetalo krishna bhagavanudu cheppinatlu... 'swakarmana tamabhyarchya siddhim vindati manavah'
evaru karmaphalamulannintini bhagavaanuniki arpinchi, aasakti lekunda tana karmalu aacharistaaro, atuvanti vaaru neetiche antabadani taamaraaku vale paapa phalitanche prabhaavitulu kaaru.